Форум Маринум

Форум Маринум е център за изучаване история на корабоплаването и корабостроенето. Работата на центъра е съсредоточена главно в музейната, научно-изследователската и архивната дейност. Центърът се намира в гр. Турку (IX район), Финландия, на устието на красивата река Аура и в непосредствена близост до пристанището. История Музеят Форум Маринум отваря врати през 1999 г. след сливането на Морския музей на град Турку (основан 1977 г.) и Музея на история на корабоплаването на Академия Обо (основан през 1936 г.). С началото си музеят се ангажира да съхрани морското културно наследство на югозападното крайбрежие на Финландия, Архипелагово и Балтийско море. Музейни експонати Музейният комплекс е разположен в бившите сгради на държавния склад за хранителен резерв (сградата за складиране на жито Круунунмакасиини) и кооперативната общност (сградата на Линанпуоми). Някои от експонатите са разположени във вътрешния двор на музея, като корабите се акостират по насипа. Постоянната изложба е посветена на историята на корабостроенето и корабоплаването в Югозападна Финландия и Оландските острови, както и на финландския флот. Музейните експонати са изложени в двете сгради на музея, както и на борда на корабите музеи. Освен постоянните експозиции, посветени на корабостроенето и корабоплаването, всяка година се организират няколко временни експозиции. Примамлива атракция са летните експозиции на борда на корабите експонати. В центъра се помещава изключително интересна колекция от мореплавателни съдове: два високи ветроходни кораба (tall ships), четири военни кораба и няколко по-малки плавателни съдове. Музейните експонати са отворени за посещение целогодишно, а корабите само през лятото. На територията на центъра има реставрационни работилници, където се извършват дейности по възстановяване, консервация и опазване на експонатите. Експозиции В залите на музея можете да видите следните експозиции: „В корабостроителниците“ е посветена на корабостроенето в Турку от момента на основаването на първата корабостроителница от шведския крал Густав Васа през XVI век, през ерата на ветроходните кораби и до наши дни. „В завода за морски двигатели“ е посветена на историята на производството на морски двигатели в Турку, от началото на производството на морски двигатели с вътрешно горене през 1898 г. до въвеждането на нови технологии от AB Вулкан, WM Crichton & Wärtsilä. Една от най-големите колекции на извънбордови двигатели във Финландия Най-голямата колекция от морски мини във Финландия „Петте живота на финландския лебед (Suomen Joutsen)“ е посветен на историята на ветроходния кораб „Suomen Joutsen“ от 1902 до 2009 година. Експозиция на борда на кораба Боре (s/s Bore). Посветена на историята на кораба и круизния туризъм в Скандинавието. „Помощ в морето“ е посветена на историята на създаването и развитието на морската спасителна служба във Финландия. „200 години подготовка на капитански кадри във Финландия“ – изложбата е посветена на откриването на Морската академия „Обоа Маре“ в Турку през 1813 година Архипелаг Морска зона Площадът пред музея е площад Архипелагово море (Saaristomeren Aukio). През 2011 г. фондация „Форум Маринум“ организира набиране на средства за Фонда за защита на архипелага, чиято цел е да се запази естеството на Архипелагово море. Районът е бил покрит с 4550 плочи, символизиращи островите на Архипелага. Всяка плоча е трябвало да бъде украсена с плейт с името на дарителя, направил дарение на Фондацията. На отделна част от района на Архипелагско море има плочи с имената на държавните глави от Балтийския регион, които имат значителен принос за опазването на екосистемата на Балтийско море. Кораби експонати Ветроходен кораб Suomen Joutsen (Суомен Йоутсен) Барка Sigyn (Сигюн) Пасажерски моторен кораб Bore (Боре) Яхта Daphne (тип „кеч“ /katch, ketsi/: двумачтова с коси платна), построена през 1935 г. във фабрика за изграждане на дървени лодки Åbo Båtvarf (Turun veneveistämö) Официални събития, семейни празници и свободно време Морският център „Форум Маринум“ работи в сътрудничество с университети, гимназии, музеи и други обществени и частни организации. Центърът е идеалното място за организиране на семейни събирания или вдъхновяващи семинари. Музеят организира редовни екскурзии до корабостроителницата „Meyer Turku“ в Райсио. Ресторант Гьоран (Göran) носи името на любимия писател Гьоран Шилдт, посветил се на туристическата тематика. Платноходката на Шилдт, наречена „Дафне“, се намира в ресторанта, за да ви напомня за незабравими приключения, верни спътници и колко е важно да се върнете у дома. Източници